
ПРЕДЛОЖЕНИЕ


От МИЛЕН ПАВЛОВ ДУЛЕВ– КМЕТ НА ОБЩИНА БЕЛЕНЕ




ОТНОСНО: Кандидатстване на общините, членове на РСУО Левски/Никопол/, с общо проектно предложение за  Рекултивация на Клетка № 1 на Регионалната система за управление на отпадъците в регион Левски (Никопол) по приоритетна ос 2 „Отпадъци“ на Програма „Околна среда 2021 – 2027 г. (ПОС 2021-2027 г.), Процедура № BG16FFPR002-2.005 - Рекултивация на регионални депа/клетки на регионални депа за битови отпадъци


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Клетка №1 на Регионалната система за управление на отпадъците в регион Левски (Никопол), ползваща се от общините Белене, Левски, Свищов, Павликени и Никопол е със запълнен капацитет и е необходимо да се  предприемат действия за нейната рекултивация. Общините, членове на РСУО Левски/Никопол/ ще кандидатстват с общо проектно предложение за  Рекултивация на Клетка № 1 на Регионалната система за управление на отпадъците в регион Левски (Никопол) по приоритетна ос 2 „Отпадъци“ на Програма „Околна среда 2021 – 2027 г. (ПОС 2021-2027 г.), Процедура № BG16FFPR002-2.005 - Рекултивация на регионални депа/клетки на регионални депа за битови отпадъци.

 
Във връзка с гореизложеното и на  основание чл. 21, ал. 2, във връзка с чл. 21, ал. 1, т. 8 и т. 23 от Закона за местното самоуправление и местната администрация, във връзка с изискванията в Условията за кандидатстване по процедура чрез директно предоставяне на безвъзмездна финансова помощ № BG16FFPR002-2.005 – „Рекултивация на регионални депа/клетки на регионални депа за битови отпадъци – втора“ по приоритет 2 „Отпадъци“ на Програма „Околна среда“ 2021-2027г., предлагам Общинският съвет – Белене да вземе следното 


РЕШЕНИЕ:

[bookmark: _Hlk209703905][bookmark: _Hlk209703280]1. Дава съгласие общините, членове на РСУО Левски/Никопол/, в т.ч. и Община Белене, да кандидатстват с общо проектно предложение Рекултивация на Клетка № 1 на Регионалната система за управление на отпадъците в регион Левски (Никопол)”, по процедура чрез директно предоставяне на безвъзмездна финансова помощ по приоритетна ос 2 „Отпадъци“ на Програма „Околна среда 2021 – 2027 г. (ПОС 2021-2027 г.), Процедура № BG16FFPR002-2.005 - Рекултивация на регионални депа/клетки на регионални депа за битови отпадъци – втора.
2. Дава съгласие кмета на Община Никопол да подаде проектното предложение по т.1 от настоящото решение и да сключи административен договор за безвъзмездна финансова помощ като бенефициент, при одобрение.
3. Дава съгласие финансовите и организационни отношения между общините, членове на РСУО Левски/Никопол/, за подготовката на проекта и изпълнение на дейностите за рекултивацията на Клетка № 1 на Регионалната система за управление на отпадъците в регион Левски (Никопол) да бъдат уредени, както следва:
3.1. Община Никопол да отговаря за подготовката на проекта и неговото управление при подписване на административен договор за безвъзмездна финансова помощ и да бъде страна по финансовите отношения с Управляващия орган (УО) на ПОС 2021-2027 г.
3.2. Припадащата се на Община Белене част от необходимото съфинансиране по проекта, в случай, че след приспадане на необходимите средства за биологична рекултивация и следексплоатационни грижи на Клетка №1 на РСУО Левски/Никопол/, съгласно проекта за рекултивация, остават средства от внасяните от общините от Регион Левски (Никопол), ползващи регионалното депо, обезпечения по чл. 60 от Закона за управление на отпадъците (ЗУО) за Клетка №1 на РСУО Левски/Никопол/, да бъде осигурена от бюджета на Община Белене.
3.3. Биологичната рекултивация, последващата поддръжка на рекултивираните терени, следексплоатационните грижи, както и извършването на същинския контрол и мониторинг, недопустими за финансиране по процедурата, да се организират от Община Никопол, като се отчитат натрупаните средства от внасяните от общините от Регион Левски (Никопол) обезпечения по чл. 60 от ЗУО.
3.4. Средствата за покриване на допустимите разходи по проекта, които няма да бъдат финансирани от ПОС 2021-2027 г., средствата за покриване на недопустимите разходи, необходими за изпълнение на проекта, както и за евентуално наложени финансови корекции от страна на УО на ПОС 2021-2027 г. на бенефициента, да бъдат поети от общините от Регион Левски (Никопол), осигурени от отчисления по чл. 60 от Закона за управление на отпадъците (ЗУО), съгласно чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци и/или със средства от „Фонд за органите на местно самоуправление в България“ - ФЛАГ ЕАД и/или други източници, в съотношение:
Община Свищов – 36,08 %
Община Павликени – 24,64 %
Община Левски – 20,11 %
Община Никопол – 9,05 %
Община Белене – 10,12%
3.5. В случай, че възникне необходимост от собствен финансов принос за изпълнение на проекта, извън посочения в т. 3.2, то същият да бъде осигурен от бюджетите на общините от Регион Левски (Никопол) в цитираното в т. 3.4. съотношение;
3.6. Необходимите оборотни финансови средства за покриване на допустимите за финансиране разходи, преди те да бъдат възстановени от безвъзмездната финансова помощ по административния договор за предоставяне на безвъзмездна финансова помощ, да се осигурят от Община Никопол.

